### Linux 11 feladat - A

Név:

Osztály:

Dátum:

Végezd el a következő feladatokat egy Linux-os gépen és minden pontban készíts képernyőmentéseket a kimenetről. A kérdésekre pedig válaszolj helyben.

**1.** Váljál rendszergazdává és frissítsd a csomagkezelő rendszerben a tárolókban levő csomaginformációkat.

**2.** Telepítsd fel a gépre a htop csomagot. Írd ide, hogy milyen csomagok települnek függőségként.

**3.** Futtasd a htop programot, mint normál felhasználó. Majd töröld a csomagot a csomagkezelővel.

**4.** Töröld a felesleges függőségeket egy paranccsal. Mennyi lemezterület szabadult fel?

**5.** Készíts egy felhasználói fiókot „feladat” felhasználónévvel és „feladat1234” jelszóval, majd add hozzá a felhasználót a sudo csoporthoz. Teszteld le, hogy a létrehozott felhasználó rendszergazdává tud válni.

**6.** Ellenőrizd, hogy mennyi hely van még a gyökér fájlrendszerben és mennyi szabad memória van a rendszerben. Mindkét értéket írd le ide emberileg olvasható formában:

**7.** Készíts egy 1 GB méretű fájlt „disk.img” néven, amit tölts fel nullákkal a /dev/zero eszköz segítségével.

**8.** Az előzőleg létrehozott fájlt egy lemezképként kezelve particionáld a következő módon: hozz létre rajta egy dos típusú partíciós táblát, készíts egy 500MB nagyságú elsődleges partíciót és két darab 250MB nagyságú logikai partíciót. Milyen nagy lett a kiterjesztett partíció?

**9.** Listázd ki a lemezképen levő partíciókat az fdisk -lu disk.img paranccsal.

**10.** Töröld ki a lemezképet és töröld ki a létrehozott felhasználó fiókját, majd dobd el a rendszergazdai jogokat.