### Linux 11 docker gyakorlati feladat

Név:

Osztály:

Dátum:

Végezd el a következő feladatokat egy linux-os gépen, amelyiken fel van telepítve a docker és a felhasználói fiókod tagja a docker csoportnak. Minden feladatot dokumentálj egy képernyőképpel, ami megfelelően ábrázolja a kívánt végeredményt. Ügyelj rá, hogy a képek tartalmazzanak minden részletet, jól olvashatóak legyenek és megfelelő sorrendben legyenek elhelyezve.

Minden feladatnál írd le a legfontosabb parancso(ka)t, amelye(ke)t az adott pont feladatának elvégzésére használtál.

1. Jelenítsd meg a futó és nem futó konténereket a gépen, majd az összes konténert állítsd le és töröld.

2. Jelenítsd meg az összes docker image-t a gépen és az összeset töröld.

3. Készíts a docker segítségével egy lighttpd webszervert a következők szerint: csak parancssort használj, az image legyen az avhost/docker-lighttpd legfrissebb verziója, figyeljen a 8000-es porton és jelenítse meg a ~/lighttpd/www mappában levő weboldalakat. Teszteléshez készíts ebbe a mappába egy index.html nevű egyszerű weboldalt.

4. Készíts docker-compose használatával egy blogolást segítő weboldalt a következők szerint: használd a hub.docker.com weboldalon közzétett ghost nyílt forráskódú blog platformot, töltsd le és ha kell módosítsd a docker-compose.yml fájlt, hogy a 8080 porton legyen elérhető a szolgáltatás, majd teszteld le egy webböngésző segítségével.

5. Ellenőrizd a futó konténereid statisztikáit és jelenítsd meg a konténerek naplózási adatait.